cyanic-selkie/wikianc huggingface dataset:
KS
KS er mellom anna ein arbeidsgjevarorganisasjon som tek vare på kommunanes og fylkeskommunanes arbeidsgjevarinteresser under tingingar om tariffavtaler med arbeidstakarorganisasjonane for dei som er tilsette i kommunane, som til dømes arbeidstakarorganisasjonane for lærarane i den offentlege skulen. Dessutan samlar organisasjonen kommunane i saker som gjeld tilhøvet mellom kommunane og staten, og det er opprette ei ordning med faste konsultasjonar mellom KS og regjeringa på saksområde som har med kommunane å gjere.
KS er soleis ein medlemsorganisasjon der kommunar og fylkeskommunar er medlemar og betaler medlemskontingent etter fastsette reglar. Difor har KS ei politisk leiing, ikkje berre ei administrativ leiing. Øvste styringsorgan i KS er Landstinget, som møtast kvart fjerde år. I fireårsbolken mellom Landstingsmøta er Landsstyret det øvste organet. Landsstyret har til saman 53 representantar, som inkluderer fylkesstyrelaiarane og medlemane i Hovedstyret, og skal møtast minst to gongar i året. Dei peikar ut retninga og fastsett fireårsplanar for KS' verksemd, har til førehaving dei krava KS' skal rette til staten i samband med dei faste møta KS har med regjeringa. Dei vedtek òg årsrekneskapen og årsrapporten. Dersom der er grunn til å korrigere medlemskontingenten, kan Landsstyret gjere dette. Under landsstyret står Hovedstyret, som har 15 medlemar, ein av dei vald av Bedriftsstyret i KS. Dei møtast vanlegvis 10 gongar i året eller oftare om det er naudsynt, til dømes under tingingar om tarfiffavtaler. Dei vedtek budsjett for KS og peikar ut representantar til internasjonale organisasjonar som KS er medlem av. Dei kan skipa utval for å ta seg av einskilde saksområde eller særskilde saker, og fasette nærare føresegner for verksemda til desse utvala.
Pávlos Melás i Thessaloníki
Pávlos Melás (gresk Παύλος Μελάς) er ein kommune i forstadane til byen Thessaloníki i Makedonía i Hellas. Han høyrer til periferieininga Thessaloníki i periferien Sentral-Makedonía.
Administrativ inndeling
Heile kommunen inngår i byområdet til Thessaloníki. Kommunen vart danna i 2011 ved at ein slo saman dei tidlegare kommunane Dei tre tidlegare kommunane er no kommunaleiningar.
Stortingsrepresentantar 1931-1933
Stortingsrepresentantar 1931-1933 er ei liste over stortingsrepresentantane i valperioden frå 1931 til 1933. Stortinget hadde totalt totalt 150 representantar, fordelt med 47 til Det norske Arbeiderparti, 41 til Høgre, 33 til Venstre, 25 til Bondepartiet, 3 til Frisindede Venstre og 1 til Arbeiderdemokratene.
Norsonic
Norsonic er eit norsk føretak som produserer avanserte måleinstrument for bygning og vibrasjon. Det dei er kanskje best kjent for er måleinstrumenta sine for bygningsakustikk, men måling av akustisk støy er òg eit viktig område. Andre produkt er forsterkarar for målemikrofonar og lydtrykkmålarar. Føretaket held til på Tranby i Lier kommune i Buskerud.
Sjokolademjølk
Sjokolademjølk er ei fellesnemning på mjølkeprodukt med sjokoladesmak. Sjokoladesmaken kjem frå kakao som er innblanda i mjølka, saman med andre smakstilsetjingar, som til dømes sukker og aroma. Næringsinnhaldet i sjokolademjølka varierer mellom ulike produsentar og produktseriar. Fleire produsentar tilbyr variantar med lågt feittinnhald; såkalla «lettprodukt».
Sjokolademjølk vert gjerne nytta som sjølvmedisinering etter ein kveld med mykje inntak av alkohol eller andre rusmiddel. Denne reparasjonseffekten kan snart verte meir effektiv, då den danske sjokolademjølka Cocio no skal komme i ein alkoholhaldig versjon.
Kjelder
tine.no matportalen.no
Hertugdømet Magdeburg
Hertugdømet Magdeburg (tyskHerzogtum Magdeburg) var ein provins i Brandenburg-Preussen frå 1680 til 1807. Hovudstaden i hertugdømmet var Halle an der Saale fram til 1714, deretter Magdeburg.
Magdeburg var opphavleg eit erkebispedøme. Frå 1545, under reformasjonen, blei det styrt av sekulære fyrstar. Ved Freden i Westfalen i 1648 blei området ein del av Markgrevskapet Brandenburg. I 1701 blei det saman med kurfyrstedømet Brandenburg (Kurfürstentum Brandenburg) ein del av det nyoppretta Kongeriket Preussen.
Under Napoleonskrigane blei Preussen nedkjempa i 1806, og hertugdømet blei oppløyst ved freden i Tilsit året etter. Ved Wienerkongressen i 1815 blei det innlemma i provinsen Sachsen.
Castelldefels
Castelldefels er ein by i provinsen Barcelona i Catalonia i Spania. Byen har kring 60 000 innbyggjarar. Han ligg like nord for massís del Garraf og er den siste byen på kysten før comarcaen Garraf.
Kjelder
''
Horowhenua District
Horowhenua er eit distrikt på vestkysten av Nordøya på New Zealand.
Til skilnad frå mange andre distrikt har Horowenua ein tydeleg identitet, i så stor grad at «The Horowhenua», som distriktet til vanleg vert kalla, er meir sett på som ein eigen region enn som del av regionen Manawatū-Whanganui, som det offisielt høyrer til.
Distriktet, som ligg nord for Wellington og Kapiti, strekkjer seg frå litt nord for byen Otaki i sør til like sør for Himatangi i nord, og frå kysten mot Tasmanhavet til toppane i Tararua Ranges.
Den største byen og administrasjonssenteret er Levin, mellom andre byar i distriktet er Foxton, Shannon, og Tokomaru. Folketalet i distriktet er 30 600 (estimat juni 2008).
Landskap og historie
Mykje av landet var ein gong eit utstrekt våtmark og senter for ein vesentleg Phormium-industri. Gradvis har det vorte tørrlagt og omdanna til produktivt, om enn flaumutsett jordbruksland, med ei blanding av leir-, sand- og torvbasert jordsmonn. Delar av våtmarkene, særleg kring Horowhenuasjøen, vert førte attende til sin tidlegare tilstand, som eit verneområde, med hjelp av lokale maoriar.
Milano
Milano (it. Milano [miˈlano], lokal lombardisk dialekt (milanesisk): Milan [miˈlɑ̃ː], som òg vert nytta på fleire andre språk) er ein by i Nord-Italia og hovudstad i både regionen Lombardia og provinsen Milano. Kommunen har 1,3 millionar innbyggjarar, medan det samanhengande byområdet har nesten 3,9 mill. Storbyområdet rundt Milano har 7,4 millionar innbyggjarar, det meste i Italia.
Horowhenua District
Landskap og historie
Foxton har historisk verdi som den viktigaste busetnaden i Manawatu i dei første åra med europeisk innvandring, og som sentrum for ein stor Phormium-industri. Hagebruk og mjølkeproduksjon er no hovudnæringsvegane i distriktet, andre verksemder i Horowhenua er produksjon av klede og mat.
Tsuyoshi Sambuichi
Tsuyoshi Sambuichi er ein tidlegare japansk fotballspelar.
Han spela for klubben Urawa Reds.
Horowhenua District
Artesisk vatn
Distriktet har mykje artesisk vassforsyning. Den nordlegaste delen av distriktet, kring Opiki, ligg over ei rekkje grunnvassmagasin. Desse er skilde vertikalt frå kvarandre med mindre permeabelt (vassgjennomtrengeleg) materiale. Djupna ned til bassenga i denne delen av distriktet varierer frå om lag 25 til 60 meter.
Sjølv om det ikkje er eineståande, har grunnvassbassenga i Foxton-området den heller uvanlege eigenskapen å stå under trykk, slik at om ein borar seg ned til dei, vil vatnet stiga opp til grunnen av sitt eige trykk. Trykket kan på det meste føra vatnet opp til om kring 2,5 meter over bakken. Bønder og huseigarar i området ser sjølvsagt på dette som eit gode, men somme er byrja å ottast at utstrekt boring etter grunnvatn vil føra til at ein med tida ikkje vil ha tilgang til rennande artesisk vatn.
Milano
Milano vert rekna som ein av motehovudstadane i verda. VByen er kjend for dei mange motehusa og butikkane (som langs via Montenapoleone) og Galleria Vittorio Emanuele i Piazza Duomo (som ein hevdar er det eldste kjøpesenteret i verda). Byen var vertsby for Verdsutstillinga i 1906 og har søkt om å få vere vertskap i 2015.
Elva Olona renn gjennom Milano.
Historie
Ein går ut frå at Milano vart grunnlagt av keltarane i Nord-Italia omkring år 600 fvt., og rundt 222 fvt. underlagt romarane, som gav byen namnet Mediolanum. I det fjerde hundreåret etter vår tidsrekning var byen hovudstad i Vest-Romarriket ei kort tid.
Etter den austgotiske og lombardiske perioden fekk byen på nytt betydning i det 11. hundreåret og leidde uavhengigheitskampen til dei nord-italienske byane mot det tysk-romerske riket. Milano var ein av få byar i Europa som ikkje vart ramma av Svartedauen. I renessansen vart Milano styrt av dei rike familiane Visconti og Sforza, som hadde kunstnarar som Leonardo da Vinci og Donato Bramante i teneste for seg. Etter å ha forsøkt å leggje under seg resten av Nord-Italia i det 15. hundreåret, vart Milano erobra av Frankrike, og deretter av Spania, i tidleg i det 16. hundreåret. På 1700-talet kom Milano under Austerrike.
Napoleon erobra byen i 1796, og gjorde Milano til hovudstad for Den cisalpinske republikken. Etter Napoleon sitt nederlag, gav Wienerkongressen i 1815 Milano og heile Lombardia igjen til Austerrike. Den austerrikske feltmarskalken Radetzky slo kraftig ned femdagarsopprøret i 1848.
Etter Austerrike sitt nederlag mot Sardinia-Piemonte og Frankrike sine styrkar ved Slaget ved Solferino, hamna Lombardia og Milano huset Sardinia-Piemonte under Viktor Emmanuel II i 1859.
Etter første verdskrigen vart Fasci di combattimento (Squadristi) («fascistane») grunnlagt i Milano i 1919. I 1922 la Benito Mussolini ut frå Milano på marsjen sin mot Roma.
Under andre verdskrigen vart Milano sterkt øydelagt av alliert bombing. Byen er derfor i dag svært moderne og framstår som lite italiensk i utsjånaden.
Anna
Milano er heimbyen til to store fotballag, AC Milan og Inter Milan.
Byen er hovudkvarter for fleire større motebedrifter.
1932
1932 (romartal MCMXXXII) var eit skotår som byrja på ein fredag i den gregorianske kalenderen.
Døde
1901 – 1950
Signifikant bølgjehøgd
Signifikant bølgjehøgd eller Hs er den gjennomsnittlege høgda (frå bølgjebotn til bølgetopp) av den tredjedelen av alle bølgjene i eit bølgjefelt som er høgast. Ei velutvikla signifikant bølgje er om lag lik Hm0, definert som fire gonger standardavviket til den momentane forflyttinga frå midlare havnivå. Den signifikante bølgjehøgda vert vanlegvis målt over ein periode på 10 minutt.
Eit liknande mål på bølgjer, Hn, der n er prosent av ein brøk, skildrar bølgjehøgda av den nte prosenten av dei høgaste bølgjene. Hn vert nytta for å estimere gjennomsnittleg maksimal bølgjestorleik (H0.99) og for visse andre analysar. For å unngå forvirring med denne Hn-notasjonen, vert notasjonen H1/3 ofte nytta i mange vitskaplege artiklar og av visse maritime organisasjonar. Hs er rett og slett eit spesialtilfelle av Hn.
Andre statistiske mål på bølgjehøgda vert òg mykje nytta. Kvadratisk middelverdi av bølgjehøgda, som er definert som kvadratrota av den gjennomsnittet av kvadratrota til alle bølgjehøgder er om lag lik Hs delt på 1,4.
I følgje Det irske marineinstituttet vart det 9. desember 2007 målt ei signifikant bølgjehøgd på 17,2 m med ein bølgjeperiode på 14 sekund. . Dette er ein av dei høgaste målingane som er gjort, og ligg truleg opp mot grensa for kor høg den signifikante bølgjehøgda kan verta.
Bakgrunnsstoff
Det finske havforskingsinstituttet: Signifikant bølgjehøgd
Ekstremvêret Bera
Bera var det andre ekstremvêret som fekk namn i Noreg.
Kattemaling
Nokre kattedyr lagar ein lyd som vert kalla kattemaling (også kalla purring eller spinning). Detaljane i lyden varierer frå katt til katt (i styrke, tone, osb), og mellom dei einskilde katterasane, men kan generelt skildrast som ei låg summing eller murring. Nokre kattar mel so høgt at heile kroppen vibrerer. Kattepurr ligg mellom 27 og 44 hertz.
Korleis kattedyra mel
Når kattar mel sender hjernen rytmiske nervemeldingar til strupehovudet på katten; opp mot 25 meldingar i sekundet. Dette får stemmebanda til katten til å stramme seg og opne seg på annankvar nervemelding, og når stemmebanda er stramma kjem det praktisk tala ikkje noko luft gjennom strupehovudet. I kombinasjon med at katten pustar roleg og regelbunde oppstår det eit kort puff kvar gong stemmebanda vert stramma, og straumen av om lag 25 korte puff i sekundet dannar det vi kjenner som purrelyden.
Mutter av Rammstein
Mutter (tysk for mor) er det tredje albumet til det tyske industrimetallbandet Rammstein. Det blei utgjeve den 2. april 2001
Kattemaling
Korleis kattedyra mel
Dei ulike kattedyra kan anten male eller brøle; det finst ingen kattedyr som kan gjere begge delar. I regelen kan små kattedyr berre male, medan store kattedyr berre kan brøle — men her finst det fleire unnatak; mellom anna geparden, som vert rekna som eit stort kattedyr, men likevel mel.
Historiske teoriar
Kattemaling var lenge eit stort mysterium og tidlegare har fleire teoriar vorte framlagde. Mellom anna vart det lenge hevda at kattar hadde eit eige «maleorgan», men dette organet vart aldri funne. Ein annan av teoriane gjekk ut på at lyden oppstod som følgje av at blod vart pumpa gjennom hovudpulsåra på ein spesiell måte.
Kvifor kattedyr mel
Det er framleis ikkje klårt kva som gjer at kattar mel. Mange huskattar mel når dei vert gjevne positiv merksemd (til dømes stryking) av menneske, noko som fører til at dei fleste reknar kattemaling som eit teikn på velvære. Men det er ikkje berre når kattedyr er nøgde at dei mel; dei kan òg male når dei er utrygge, nervøse eller kjenner smerte. Nokre teoriar går på at maling kan vere ein måte å «trøyste» eller roe seg sjølv ned på, eller eit uttrykk for at katten er underdanig. Innan andre teoriar vert det hevda at malinga er eit uttrykk for at katten ønskjer, treng eller får merksemd; det vere medkjensle eller medisinsk. Det vert òg hevda at maling reduserer smerte, fungerer lækjande og til og med at det styrker beinbygnaden til katten.
Hokattar er kjende for å male medan dei føder. I den situasjonen kan malinga fungere smertedempande og lækjande for den fødande katten, samstundes som det òg bind mor og kattunge saman. Ein reknar med at malinga fungerer som ein signaliseringsmekanisme som mora nyttar for å kalle på små og nyfødde kattungar for å pleie dei. Nyfødde kattar kan ikkje sjå, høyre eller lukte i særleg stor grad, men klarar truleg å kjenne vibrasjonane frå den malande mora.
Evkarpía
Evkarpía (gresk Ευκαρπία) er ein tidlegare kommune i forstadane til Thessaloníki i Sentral-Makedonía i Hellas. Frå 2011 inngår han som ei kommunaleining i kommunen Pávlos Melás.
Brageprisen
Brageprisen er ein litteraturpris som kvart år vert delt ut av stiftinga den Norske bokprisen. Prisen har som målsetjing å heidre norsk litteratur.
Prisen er delt ut årleg i kategoriane:
I tillegg til desse hadde ein i starten òg kategoriane:
Lærdalstunnelen
Lærdalstunnelen er ein vegtunnel mellom Aurland og Lærdal i Vestland fylke. Med sine 24 510 meter er tunnelen den lengste vegtunnelen i verda. Bygginga av tunnelen tok til den 15. mars 1995. Den 3. september 1999 var det gjennomslag, og den 27. november 2000 vart tunnelen erklært klar for vanleg trafikk. Tunnelen ligg på strekninga Oslo – Bergen. Tunnelen gjer det mogleg med eit vintersikkert samband mellom dei to største byane i Noreg. Ein må ikkje betala bompengar for å køyra gjennom tunnelen, slik som ein må gjennom mange andre tunnelar. Tunnelen er ein del av Europaveg 16.
Tunnelen er formgjeven med tanke på å letta konsentrasjonen til dei køyrande. Slik er tunnelen delt inn i fire seksjonar, med tre store fjellholer mellom. Fjellholene er lyssette og skal kunna gje dei køyrande ei avveksling. Om nokon skulle få problem under køyringa er det mogleg å stoppa og ta ein pause.
Det er dekning for mobiltelefonnettet GSM og radiosignal for P1 og P4 gjennom heile tunnelen.
Riksveg 40
Riksveg 40 (Rv40) går mellom Bommestad og Revet i Larvik.
Skjeggfuglar
Skjeggfuglar er fellesnamnet på fuglar i fire familiar av spettefuglar som lever i Amerika, Afrika og Asia. Dei er nærast relatert til tukanar.
Kroppsforma til skjeggfuglane er rund, med kort hals og stort hovud. Ved nebbrota har dei lange bustete fjør som har gjeve namn til familien. Dei fleste artane har sterke farger og lever i tropisk skog.
Skjeggfuglar hekkar i hòl i trestammar som paret sjølv grev ut. Det er vanlegvis 2-4 egg i kullet. Føda er frukt og insekt. Desse fuglane er standfuglar.
Økologi
Om dei fleste artane av skjeggfugl finst i låglandsskog, er nokre artar tilpassa skogar i høgland og i tempererte skogar. Men for dei fleste vil habitat vere avgrensa av tilgangen på daude tre som kan nyttast til reirplassar.
Dietten til skjeggfuglane er blanda, med frukt som den dominerande ingrediensen. Små byttedyr tar dei òg, spesielt i hekketida. Dei er i stand til å endre dietten snøgt når tilgangen på mat endrar seg. Dei kan beite frå treslag til treslag og ta frukt frå opp til 60 ulike artar i eit habitat. Om tilgjengeleg, kan dei òg gå inn i plantasjar for å plukke frukt og grønt. Dei svelgjer frukta heil og kan gulpe opp fragment av frø, spesielt før dei syng. Oppgulping skjer vanlegvis ikkje i reiret, slik som med tukanar. Akkurat som slektningane er skjeggfuglane vektige frøspreiarar.
I tillegg til å ta frukt, tar dei òg leddyr som dei plukkar frå greiner og trestammar. Eit breitt spekter av insekt står på menyen, inkludert maur, biller og møll. Skorpionar og tusenbein kan òg vere mat, og somme artar tar små virveldyr som frosk.
Systematikk og taksonomi
Det er semje om at dei næraste slektningane åt skjeggfuglar er tukanar, og at desse to familiane er også nært knytt til voksetarar og spettar som til saman dannar ordenen Piciformes. Tidlegare var det òg semje om å handsame alle skjeggfuglar som ein familie (Kort & Horne 2002). Men dette viser seg å vere parafyletisk med omsyn til tukanane. Derfor har autoritetar i systematikk skilt ut asiatiske artar til ein ny familie Megalaimidae, dei afrikanske til Lybiidae. Slekta Semnornis av amerikanske skjeggfuglar er òg gått ut av Capitonidae til sin eigen familie Semnornithidae. Alternativt kan alle skjeggfuglar og tukanar sameinast i ein stor familie.
Ślęża
Ślęża (tysk Zobten eller Zobtenberg, òg kalla Silingi) er eit fjell i Sudetane (Pogórze Sudeckie) i Nederschlesen sør i Polen. Området er eit naturreservat som hovudsakleg består av granitt og har ei høgd på 718 meter over havet. Fjellet er dekt av skog og vart skildra av Klaudios Ptolemaios som Asciburgius i Magna Germania.
På toppen av fjellet ligg eit herberge og ei fjernsyns- og radionmast.
Heilag fjell
Frå steinalderen var Ślęża ein heilag stad i Lausitzerkulturen. Området vart så busett av keltisk-germanske lygiar, etterfølgd av slavarar. Schlesen vart så ein del av Stormähren, og så Böhmen, ein del av Det tysk-romerske riket. Hertug Boleslaw I av Polen erobra Schelsen i 990, men mista det igjen til Böhmen.
På byrjinga av 1100-talet var området rundt fjellet eigd av Peter Wlast Dunin, (polsk Piotr Włostowic). Han grunnla eit augstinarnonnekloster der, som vart flytta til Wrocław i 1153.
Yuki Takita
Yuki Takita er ein tidlegare japansk fotballspelar.
Han spela for klubbane NTT Kanto og Urawa Reds.
Ekstremvêret Dag
Ekstremvêret Dag var eit ekstremvêr som råka Aust-Finnmark 29. januar 1996. Det gav sterk storm i utsette kyst og fjordstrøk.
Dag var det tredje ekstremvêret som fekk namn i Noreg.
Fenit Island
Fenit Island er ei øy utanfor kysten av County Kerry i Republikken Irland. Øya er forbunde til fastlandet via ein sandbanke. Fenit Island ligg i Tralee Bay og omringar Barrow Harbour. Tidlegare vart området kalla «Fenit Within», og ligg nær områda Tawlacht og Fenit Without på fastlandet. Uttrykket within/without (innanfor/utanfor) referer til murane som verna øya frå åtak frå fastlandet.
Ein kan køyre til øya med bil ved fjøre sjø. Det ligg mange gamle ruinar på øya, inkludert ei borg, to kyrkjer og ein gravplass. Brendan sjøfararen vart fødd på Fenit Island.
Tsuyoshi Kino
Tsuyoshi Kino er ein tidlegare japansk fotballspelar.
Han spela for klubben Urawa Reds.
Andreas Maastad
Andreas Maastad var ein norsk gardbrukar og politikar frå Båstad i Trøgstad. Han representerte Bondepartiet på Stortinget frå 1925 til 1945.
Maastad tok over farsgarden Måstad i Båstad i 1914, og dreiv denne i fleire tiår. Han var ordførar i Trøgstad herad 1923-25, og stortingsrepresentant for Østfold fylke frå 1925. På Tinget var han i den fyrste treårperioden medlem i protokollkomiteen, i den andre nestformann i same komiteen. 1931-33 var han nestformann i veg- og jarnbanekomiteen. Sidan 1934 var han formann i protokollkomiteen.
I tida 1935-52 var Maastad ordførar i representantskapen for Østlandets Melkesentral, og frå 1945 var han styremedlem i Hypotekbanken.
Elvenes kapell
Elvenes kapell er ei langkyrkje frå 1959 i Salangen kommune i Troms og Finnmark fylke.
Byggverket er i tre og har 100 plassar.
Kapellet vart sett i stand i 2009.
Hegel
Hegel er eit tysk slektsnamn frå Sør-Tyskland (Württemberg og Baden).
Namnet er truleg ei avleiing av hagen, som kan tyda anten 'tyr' eller 'hekk', med diminutivet -li, -lin eller -le. Opphavleg kan det ha vist til ein mann som eigde avlsoksar, eller ein som budde ved ein hekk eller krattskog. Hagel er ein variant, men dette namnet kan også ha andre opphav.
Granollers
Granollers er ein by nær Barcelona i Catalonia i Spania. Byen har kring 60 000 innbyggjarar og ligg ved elva Congost
La Porxada, eit byggverk frå renessansen, er eit kjent landemerke i byen som vart nytta som kornlager. Granollers er eit forretningssenter og det ligg mange industriar her. I sørlege område av byen er det framleis noko jordbruk.
Kinks av The Kinks
Kinks er debutalbumet til det engelske rockebandet The Kinks, utgjeve i 1964. I USA kom albumet ut som You Really Got Me med tre songar mindre.
Hegel Audio AS
Hegel Audio AS er eit norsk føretak som produserer audioutstyr. Hegel er mest kjent for forsterkarane sine. Ein stor del av produksjonen går til eksport.
Brøyt
Brøyt var eit varemerke for firmaet Brødrene Søyland A/S, seinare Brøyt A/S.
Hegel Audio AS
Bakgrunnsstoff
Heimesida til Hegel Audio AS
Brøyt
Firmaet produserte ymse reiskap knytt til jordbruk i fabrikklokala på Bryne på Jæren. Firmaet vart kjend for å ha vore mellom dei fyrste til å produsera hydrauliske gravemaskiner. Fabrikken vart grunnlagt som Bryne Jern og Treindustri i 1949 av brørne Kristian Søyland og Ingebret Søyland. Gravemaskinane vart ofte berre kalla «Brøyt» eller «Brøyten».
Kinks av The Kinks
Albumet kom ut på ny i 1998, og igjen i 2004, med tolv bonussongar. I 2011 kom ei luksus utgåve med enno fleire bonusspor.
Brøyt
På grunn av at dei nytta hydraulikk var Brøyt i ein periode teknisk overlegen mange andre gravemaskiner i same storleiksklasse. Dei fyrste modellane, frå og med X2, flytta seg framover ved å stå på fire hjul og dra seg fram med skuffa over steinar og andre hindringar. Seinare kom modellar med beltedrift som kunne køyra av eiga maskin. Brøyten var framifrå til nydyrking, og konkurrerte ut både steinbukken og Skjærpeplogen. For mange, særleg på Jæren, vart Brøyten sjølve symbolet på nydyrking og modernitet.
Kinks av The Kinks
Medverkande
The Kinks
Brøyt
Etter ei framgangsrik tid der dei var marknadsleiar i Skandinavia og der 40 % av produksjonen gjekk til eksport (i 1975 fekk selskapet eksportprisen frå Norges Eksportråd), fekk føretaket økonomisk problem. Dette kom dels av at konkurrentane hadde større produksjon og difor lågare kostnadar enn Brødrene Søyland. Dessutan minka salet då staten på slutten av 1970-talet oppheva ordninga med dyrkingstilskot. I 1981 vart føretaket refinansiert og det svenske gravemaskinprodusenten Åkemans kom inn som viktig eigar og maskinene vart ei tid selde under namnet Brøyt-Åkermans. To år etter kjøpte Åkermans heile føretaket. Åkermans vart kjøpt opp av VME Group i 1991, som i 1995 vart til Volvo Construction Equipment. Ut på 1980-talet vart gravemaskinproduksjonen på Bryne lagd ned. Brøyt er no eit varemerke eigd av Sandvik Tamrock.
Kinks av The Kinks
Medverkande
Andre medverkande
Produksjon
Carlos Rivero Aguero
Carlos Rivero Aguero var ein cubansk politikar. Han var Batista-regimet sin presidentkandidat ved valet i 1958. Han vann valet 3. november 1958, men gjekk i eksil i USA 1. januar 1959.
Oligocen
Oligocen er den siste epoken i perioden paleogen og varte frå 33,9 til 23 millionar år sidan. Som med andre eldre geologiske periodar er berglaga frå epoken veldefinerte, men dateringa er unøyaktig. Namnet oligocen kjem frå gresk, ὀλίγος (oligos, «få») og καινός (kainos, «ny») og viser til at det kom få nye pattedyr til etter ei kraftig utvikling i eocen. Oligocen kom etter eocen og før miocen.
Oligocen vert ofte rekna som ei viktig overgangstid, ei lenkje mellom den gamle verda i det tropiske eocen og det meir moderne økosystemet i miocen. Av endringar i økosystemet i oligocen finn ein grasslettene som spreidde seg over heile jorda og tropiske breilauva skogar som trekte seg tilbake til områda rundt ekvator.
Oligocen starta med ei masseutrydding der europeisk dyreliv vart byta ut med dyreliv, bortsett frå endemiske gnagarar og pungdyr. Hendinga vert kalla Grande Coupure. Grensa mellom oligocen og miocen er ikkje like enkel å skilje, men vert definert ut frå regionale grenser mellom varmare klima i sein oligocen (26,33 millionar år sidan) og relativt kjøligare klima i miocen.
Inndeling
Oligocen er delt inn i følgjande aldrar frå yngst til eldst:
Klima
Klimaet i oligocen er dominer av ein stadig lågare global temperatur, ein trend som varte gjennom heile paleogen.
Paleogeografi
I løpet av perioden heldt kontinenta fram med å finne sine noverande posisjonar. Antarktis vart meir og meir isolert og utvikla til slutt ein permanent iskalott.
Planteliv
Blomsterplanter heldt fram med å spreie seg utover jorda. Dei tropiske og subtropiske skogane som hadde dominert verda vart erstatta av tempererte lauvskogar. Opne sletter og ørkenar vart meir vanleg. Gras, som tidlegare berre hadde vokse nær vatn, spreidde seg til heile verda i eocen og flytta ut på opne område, men mot slutten av perioden var ikkje moderne savannar enno vanlege.
1933
1933 (romartal MCMXXXIII) var eit normalår som byrja på ein sundag i den gregorianske kalenderen.
Oligocen
Dyreliv
Opne landskap gjorde at dyra vokste seg større enn dei hadde gjort tidlegare i paleogen. Sjølivet vart relativt moderne og det same vart virveldyrfaunaen på land. Dette var truleg meir eit resultat av at dei eldre formene døydde ut enn av at meir moderne former utvikla seg.
Sør-Amerika var eit isolert kontinent på denne tida og utvikla ein ganske særeigen fauna.
Sjølivet i oligocen liknar det ein har i dag. Kvalar dukka opp og forgjengarane deira, archaeoceti var relativt vanlege, men det vart færre av dei etter kvart som klimaet endra seg. Selar dukkar truleg opp mot slutten av epoken frå bjørneliknande eller oterliknande forgjengarar.
Kjelder
''
Finding My Way
«Finding My Way» er den første songen på Rush-albumet Rush. Han er like over fem minuttar lang og i 4/4-takt. Songen er skriven av songar og bassist Geddy Lee og gitarist Alex Lifeson. Songen vart ofte spelt på konsertane til bandet i 1970-åra, vanlegvis som ein del av ein medley, noko ein kan høyre på konsertalbumet All the World's a Stage, i lag med «Working Man» og Neil Peart sin trommesolo.
Songen vart seinare berre spelt i sin heilskap på to turnear i 1980-åra.
Ekstremvêr i Noreg
Ekstremvêr i Noreg er eit uvêr som er så kraftig at det er fare for liv og verdiar. I Noreg er det berre Meteorologisk Institutt som er pålagt å varsle og som har lov å varsle om slike vêrforhold, då kalla eit ekstremvarsel. Årsaka til at berre MI gjev ut slike varsel er fordi det ikkje skal oppstå forvirring om til dømes StormGeo eller andre vêrselskap hadde gjeve ut eit ekstremvarsel, medan MI ikkje hadde sendt ut.
Robert Sæther
Sæther var son til ein gardbrukar. Sjølv tok han eksamen ved Elverum lærerskole i 1895 og var lærar i Surnadal frå 1896 til 1903. Etter eksamen frå Statens gymnastikkskole i 1903 underviste han på skular i Kristiansund. Skuleinspektør i byen frå 1920 til 1944, då han vart avsett av okkupasjonsmakta.
Ekstremvêr i Noreg
I samband med ekstremvarsel vert styresmaktene varsla slik at dei kan sette i gang førebyggjande tiltak. Først vert hovudredningssentralane og Noregs vassdrags- og energidirektorat (NVE) varsla og deretter Justisdepartementet, fylkesmannen i fylka som vert råka, politiet i aktuelle område i tilfelle evakuering, kommunale etatar i aktuelle område for å sikre verdiar og media for å varsle ålmenta.
Kriterium
For at eit uvêr skal kallast ekstremt må minst eitt av følgjande kriteria oppfyllast:
Robert Sæther
Sæther var medlem av Kristiansund bystyre 1911–45, bortsett frå perioden 1923-25. Han var ordførar 1917–19 og 1926–34. Politisk engasjerte han seg fyrst i partiet Venstre, hausten 1918 kandidat ved stortingsvalet. Noko etter 1920 melde han seg inn i partiet Høgre, truleg grunna i at han ikkje nådde opp ved ny nominasjon.
Gjennom stortingsvalet 1936 fekk Sæther det tredje siste mandatet frå kjøpstadene Ålesund, Molde og Kristiansund. På Stortinget vart han medlem i Kyrkje- og skulekomitéen.
Ekstremvêr i Noreg
Kriterium
I tillegg spelar òg kva område som vert råka inn på om det vert sendt ut ekstremvarsel eller ikkje. Til dømes må det kraftigare vind til i Nord-Noreg og på Vestlandet enn på Austlandet.
Kva retning vinden kjem frå spelar vanlegvis òg ei rolle. Om vinden bles parallelt med kysten vil berre dei ytste områda verte råka av kraftig vind, men med ein gong vinden kjem med større vinkel inn på kysten vil større område få merke den kraftige vinden.
Opphav
Opphavet til at ein starta med varslingsplanar for ekstreme vêrsituasjonar var nyårsorkanen i 1992 i Møre og Romsdal. Orkanen vart godt varsla av Meteorologisk Institutt på nyårsaftan 1991, men sidan varselet mellom anna kom på denne spesielle dagen var det få som fekk varselet med seg. Verken ålmenta eller styresmakter vart varsla om det særs kraftige uvêret og øydeleggingane vart deretter sidan ingen skadeførebyggande tiltakt vart utført og heller ingen beredskap vart sett i gang for å raskt bøte på skadane som oppstod.
Første gong prosedyrane for ekstremvarsel vart nytta var 8. desember 1994 då det vart full til sterk storm langs kysten frå Lindesnes til Fedje. Dei fleste ekstremvêra kjem som følgje av kraftig vind. Ekstremvêr som følgje av ekstrem stor snørasfare har enno ikkje oppstått sidan prosedyrane vart oppretta.
Namn
Sidan 1995 har òg MI gjeve namn på ekstremvêra på liknande måte som ein gjer med tropiske syklonar i andre delar av verda. Her nyttar ein ei alfabetisk liste der anna kvart namn er eit mannsnamn og eit kvinnenamn. Bokstavane Q, W, X, Z, Æ, Ø og Å vert ikkje nytta. Når ein kjem til siste bokstav (Y) byrjar ein på nytt igjen med A på neste ekstremvêr. På den første lista vart ikkje bokstaven C nytta.
Kjende ekstremvêr
Nyårsorkanen i 1992 var det dyraste uvêret som har råka landet. Det vart registrert 33 000 skadar og utbetalt ei total erstatning på om lag 1,3 milliardar kroner.
Vesleofsen, flaumen som råka Austlandet i juni 1995, vart òg særs dyr med om lag 6900 skadar for 1,8 milliardar kroner og utbetalt erstatning for 940 millionar kroner. Ekstremvêret Narve råka Nord-Noreg i januar 2006 og det vart rapportert 2478 skadar som totalt gav ei erstatning på rundt 188 millionar kroner. . Eit av dei mest omfattande uvêra som har råka landet var dei tre ekstremvêra Gudrun, Hårek og Inga som kom på løpande band i januar 2005. Områda heilt frå Østfold til Nordland vart råka i denne uvêrsperioden og det vart rapportert 4306 skadar for totalt 160 millionar kroner.
Liste over ekstremvêr
{|
Brit Bildøen
Brit Bildøen er ein norsk forfattar frå Aukra. Ho skriv for det meste på nynorsk.
Bildøen er utdanna bibliotekar og arbeider som forlagskonsulent.
Takeshi Motoyoshi
Takeshi Motoyoshi er ein tidlegare japansk fotballspelar.
Han spela for klubbane Fujita Industries, Urawa Reds, Otsuka Pharmaceutical og Tokyo Gas.
Sankt Georgs kapell
Sankt Georgs kapell er eit ortodoks kyrkjehus i Neiden i Sør-Varanger. Kapellet ligg på Skolteplassen, ein gammal sommarbuplass til skoltesamane, nedom Skoltefossen i Neidenelva. I fylgje tradisjonen skal det vere bygd i 1565 av den russiske munken og misjonæren Trifon, og innvigd 24. juni det året. Kapellet er ein viktig heilagdom for skoltesamane, og er freda som samisk kulturminne.
Sankt Georgs kapell er det minste sakralbygget i Noreg, med innvendige mål på 3,55 gonger 3,25 meter. Ytterdøra er berre 1,19 meter høg.
Utgravinga av kyrkjegarden
Rundt kapellet ligg ein kyrkjegard som skal ha vore i bruk frå 1700-talet til litt ut på 1900-talet. I 1915 vart det gjort utgravingar på eldste delen av kyrkjegarden, og mange skjelett og kranium vart sende til Anatomisk institutt ved Universitetet i Oslo. Der gjekk dei inn i De Schreinerske samlinger, og dei har sidan vorte lagra der. Etter krav frå Sametinget og slektningane vedtok Medisinsk Fakultet ved Universitetet i Oslo i februar 2008 at dei skal førast attende og gravleggjast att på kyrkjegarden ved Sankt Georgs kapell. Anatomisk institutt hadde tidlegare motsett seg dette.
Åge Hareide
Åge Fridtjof Hareide er ein fotballtrenar og tidlegare fotballspelar. Hareide har mange års bakgrunn frå norsk og internasjonal fotball, både som spelar og trenar.
Som spelar var han innom Hødd, Molde, Manchester City og Norwich City. Han spelte 50 kampar på det norske landslaget og laga 5 mål.
Som trenar har han trent det norsk fotballandslaget for menn, Molde, Helsingborg, Brøndby, Rosenborg og Örgryte. Han tok Helsingborg og Rosenborg til seriemeisterskap, og Molde og Helsingborg til kvart sitt cupmeisterskap.
Han har, som Giovanni Trappatoni, Trond Sollied og Sven-Göran Eriksson, vunne seriegull i tre ulike, europeiske land.
Karriere som spelar
* Berre seriekampar.
** Berre eliteseriekampar.
Mellomnorsk
Mellomnorsk er ei nemning brukt i norsk språkhistorie om språkforma som kom mellom norrønt og moderne norsk. Det blei tala i slutten av den norske mellomalderen.
Det mellomnorske språktrinnet byrja rundt Svartedauden (1349), då målet ein snakka i Noreg hadde teke til å endre seg ganske kraftig frå den klassiske norrøne grammatikken. Ein reknar at mellomnorsk gradvis blei avløyst av moderne norsk rundt reformasjonen (1536) eller i løpet av 1500-talet.
Språket etter 1600 er stort sett forståeleg for nordmenn i dag, medan mellomnorsk gjerne inneheld for mange gamle ord og uttrykk, pluss at grammatikken byggjer på ein del prinsipp som ikkje lenger er i bruk i norsk. Til dømes var det i den mellomnorske perioden at kasusa stort sett forsvann frå det norske språket, likeins tal- og personbøying av verb.
Songs About Jane
Songs About Jane er debutalbumet til Maroon 5.
Kei Hatakeyama
Kei Hatakeyama er ein tidlegare japansk fotballspelar.
Han spela for klubben Urawa Reds.
Cerdanyola del Vallès
Cerdanyola del Vallès er ein kommune i Vallès Occidental i Catalonia i Spania og har kring 60 000 innbyggjarar. Han ligg på nordsida av Collserolaryggen. I byen ligg hovudkontoret til Universitat Autònoma de Barcelona.
Byen har stort sett vokse fram dei siste hundre åra, så dei fleste byggverka her er moderne. Soknekyrkja er bygd i modernistisk stil, og Sant Marcel-borga er ombygd i nygotisk stil.
Innisfallen
Innisfallen er ei øy i Lough Leane, ein av dei tre Killarneysjøane i Republikken Irland.
Ein meiner at klosteret på øya har gjeve namn til Lough Leane (irsk Loch Léin), som tyder «Lærdomsjøen».
Gunnhild Øyehaug
Gunnhild Øyehaug har hovudfag i litteraturvitskap og ho er tilsett som lærar ved Skrivekunstakademiet i Hordaland. Ho har vore med i redaksjonen for tidsskriftet Vagant, og frå 2005 til 2009 redigerte ho tidsskriftet Kraftsentrum saman med Olaug Nilssen. Ho debuterte i 1998 med diktsamlinga Slaven av blåbæret. I 2004 vart novellesamling Knutar nominert til Brageprisen. I 2005 vart ho plukka ut av Bjørnsonfestivalens kunstnariske råd til å representere Noreg i det internasjonale festivalsamarbeidet Scritture Giovani. Ho vart i 2006 tildelt Bjørnsonstipendet, og i 2007 fekk ho Tanums Kvinnestipend.
Takafumi Hori
Takafumi Hori er ein tidlegare japansk fotballspelar.
Han spela for klubbane Toshiba, Urawa Reds og Shonan Bellmare.
Buerbreane
Buerbreane, det vil seie Øvre Buerbreen og Nedre Buerbreen, er to brearmar av Folgefonna. Desse ligg i Ullensvang kommune i Vestland. Buerbreane strekkjer seg austover frå Folgefonna og ned mot Buerdalen. Buerelvi fører smeltevatnet frå Buarbreane gjennom Buerdalen til Sandvinvatnet. Buerbreen hadde framstøyt rundt 1930, men trekte seg så tilbake. Breen hadde eit framstøyt igjen på 1990-talet, men har trekt seg tilbake igjen sidan 1997. Årleg frontposisjonendring vert målt av NVE.
Seinbarokken
Seinbarokken var ein stilart innan kunsthistoria som fann stad i overgangen frå barokken til rokokko og nyklassisisme, frå slutten av 1600-talet til 1700-talet. Det er glidande overgangar mellom barokk, seinbarokk og det som kom etter, og stilen fann stad til ulike tider på ulike stader.
Arkitektur
Seinbarokk byggekunst er tørrare og mindre dramatisk enn tidlegare barokk. Alessandro Galilei (1691-1737) var ein viktig seinbarokk arkitekt i Italia, som mellom anna stod for utsmykking av Laterankyrkja i Roma. Franske Claude Perrault (1613-1688) var viktig for fransk seinbarokk gjennom fullføringa av Louvre. Byane i Val di Noto på Sicilia, som blei gjenoppbygde etter eit jordskjelv i 1693, er innskrivne på verdsarvlista som døme på seinbarokk byggekunst. I Noreg er Sør-Fron kyrkje døme på eit bygg i seinbarokk stil. Stiftsgården i Trondheim er også frå denne tida, med element som kan kallast barokke og andre som kan kallast rokokko.
Songen 2112
2112 er tittelsporet på albumet med same namn frå 1976 av det kanadiske progressiv rock-bandet Rush. Stykket tok opp heile den første sida på den originale vinylutgåva. Oveturen og den første delen, Temples of Syrinx, vart gjeven ut som singel og vert framleis mykje spelt på konsertane til Rush i dag. Science-fiction-lydane i starten av songen vart skapt ved hjelp av ein ARP Odyssey-synthesizer og ein Echoplex-effeckt.
Komposisjon
The inspiration behind it was. . . It's difficult always to trace those lines because so many things tend to coalesce, and in fact it ended up being quite similar to a book called Anthem by the writer Ayn Rand. But I didn't realize that while I was working on it, and then eventually as the story came together, the parallels became obvious to me and I thought, 'Oh gee, I don't want to be a plagiarist here.' So I did give credit to her writings in the liner notes.
I Overture
Opninga av songen har science fiction-aktige lydar i byrjinga som blei laga med ein ARP Odyssey-synthesizer og Echoplex tape delay. Denne delen peiker fram til resten av stykket med motiv frå «The Temples of Syrinx», «Presentation», «Oracle: The Dream» og «Soliloquy», i tillegg til ein gitarversjon av 1812-ouverturen av Tsjajkovskij. Den einaste teksten, mot slutten av stykket, er «And the meek shall inherit the Earth», og viser til Sæleprisingane i Det nye testamentet og Salme 37:11.
Njord
Njord (norrønt Njǫrðr, kanskje frå urnordisk Nerthuz) er havguden i norrøn gudetru. Han rår over vindane og rikdommen i havet, og kan stilla storm og sløkka eld. Han er guden ein kan blota til for for lukkeleg seilas, godt fiske, jaktlukke, for rikdom og lausøyre. Njord var ein viktig gud som ein finn spor av i ei rekke stadnamn i Skandinavia.
Guden er kjend som far til Frøy og Frøya, anten med si eiga søster, som også kan ha blitt kalla Njord, eller med seg sjølv som tvekjønna. Han er også kjend for eit kortvarig ekteskap med jotunkvinna Skade, som feila fordi han føretrekte havet medan ho lengta til fjellheimen til far sin.
Njord var av vaneslekt og budde opphavleg i Vanaheim. Som del av fredspakta med æsene etter Vanekrigen kom han til æsene, der han blei rekna som ein av dei høgaste. Han budde i Noatun (Nóatún, som betyr 'skipstun', altså 'hamn'), ved sjøen.
Njord i stadnamn
Ei rekke stader i Noreg har namn som truleg kjem frå guden Njord, og tyder på omfattande dyrking i Norden. Ein finn Njord-namn særleg på stader der sjørfart og fiske var viktig, som ved Mälaren i Sverige, ved Oslofjorden og på Vestlandet i Noreg.
Dei fleste namna er avleia av den norrøne genitivsforma Njarðar som kan ha blitt til Njær-, Nær- eller Norder- på moderne norsk. Namn som opphavleg hadde kortforma Njarð- kan òg ha eit anna opphav enn Njord.
Bruk i nyare tid
Njordfeltet er eit olje- og gassfelt i Norskehavet, om lag 130 km nordvest for Kristiansund.
I innlandet i Sør-Varanger i dagens Finnmark er det eit område som heiter Noatun.
More av Pink Floyd
More (utgjeve i USA om Original Motion Picture Soundtrack from the film More) er det første filmmusikkalbumet og det tredje studioalbumet til det engelske rockebandet Pink Floyd. Det kom ut 13. juni 1969 i Storbritannia på EMI Columbia og 9. august 1969 i USA på Tower Records. Det var det førte albumet heilt utan den tidlegare frontmannen Syd Barrett og musikken vart laga for filmen frå 1969 med same namn, som hovudsakleg vart filma på Ibiza og var regidebuten til Barbet Schroeder.
I motsetnad til føregangarane The Piper at the Gates of Dawn (1967) og A Saucerful of Secrets (1968), fekk More blanda kritikk frå musikkpressa.
Innspeling
More er eit psykedelisk rock-album med some akustiske viser, ein sjanger som Pink Floyd var lite innom seinare. Det inneheld òg nokre av dei «tyngste» innspelingane deira, som «The Nile Song» og «Ibiza Bar», og fleire instrumentalar med eksperimentell og avantgarde stil.
Dette er det første fulle albumet til Pink Floyd utan Syd Barrett, som vart sparka frå gruppa i 1968 under innspelinga av A Saucerful of Secrets. Det er eit av berre tre Pink Floyd-album med David Gilmour som den einaste solovokalisten, og er òg det første albumet dei spelte inn utan Norman Smith som produsent. More vart spelt inn i Pye Studios i Bryanston Street i London W1 med lydteknikaren Brian Humphries.
To songar er med i filmen, men ikkje på albumet: «Seabirds» og «Hollywood». Desse songane, og to andre songar frå innspelinga, «Theme (Beat Version)» og «More Blues (Alternative Version)», kom ut i 2016 i plateboksen The Early Years 1965–1972. «Seabirds» er likevel ikkje den same songen som i filmen, men ei omarbeiding av «Quicksilver». Alle songane på albumet er faktisk spelte inn på nytt, og er ofte heilt forskjellige frå versjonane ein kan høyre i filmen.
Utgjeving og mottaking
Sidan 1995 har tittelen på albumet vore Music from the Film More (I USA: Music from the Motion Picture More). Dette var det siste av tre Pink Floy-album som vart gjeven ut i USA på Tower Records-etiketten til Capitol Records. Den amerikanske utgåva frå 1973 kom ut på Harvest Records.
More fekk stort sett negative meldingar frå kritikarane. The Daily Telegraph likte albumet, medan AllMusic var middels nøgd. MusicHound og Rolling Stone var ganske negative og førstnemnde gav berre ei av fem stjerner.
Cirrus Minor
Opningssporet er skriven av Roger Waters og David Gilmour, og er ein roleg ballade med akustisk gitar og orgel. Songen opnar med fuglelydar og glir etter kvart inn i første vers. Det er ingen trommer på songen, som har ein uvanleg akkordsekvens: Em, Eb aug, G, C#m7, C7, Cm7 og H7, bygd kring ei kromatisk fallande basslinje. Mot slutten av songen er det ein lang og roleg orgelsolo, som i stil liknar ein del på «Celestial Voices»-partiet frå «A Saucerful of Secrets».
Fuglesongen i byrjinga av songen er frå ei innspeling frå 1961 kalla «Dawn Chorus» og singelen ein kan høyre over orgelpartiet er ein nattergal frå 1961. Truleg hadde bandet funne desse opptaka i lydbiblioteket til EMI.
The Nile Song
Dette er ein av få heavy metal-songar av Pink Floyd, i lag med mellom anna «Young Lust» frå The Wall. Songen er skriven av Roger Waters, og er ein av få Pink Floyd-songar som ikkje inneheld tangentinstrument. Sporet «Ibiza Bar», som òg finst på albumet, er nesten ein reprise av denne songen. Enkelte folk har til og med kalla songen ein av dei aller første heavy metal-songane, og han har mange element frå denne sjangeren, som skrikande vokal, drivande trommer og tunge riff, i tillegg til ein ekstra snert. Songen vart gjeven ut som singel i Europa med «Ibiza Bar» som b-side, men ikkje i heimlandet Storbritannia, og kom òg ut på samlealbumet Relics.
The Crying Song
Songen er ein roleg ballade med drøymande vokal av David Gilmour. Songen er nesten som ei vanleg vise, bortsett frå den andre akkorden, som er ein D dur med ein forminska kvint. Ein forminska kvint vert kalla ein blåtone i jazz, og vert mykje brukt i raske soloar eller i langsame jazzballadar. I denne samanhengen gjev akkorden derimot ei disharmonisk kjensle, varer ein heilt takt og skapar ein draumeaktig og surrealistisk atmosfære. Songen startar med vibrafon spelt av Rick Wright. David Gilmour spelar akustisk gitar som følgjer vokalmelodien.
Songen vart aldri spelt på konsertar.
Up the Khyber
Instrumentalen er skriven av Nick Mason og Richard Wright, og er i praksis ein trommesolo med hektisk pianospeling og uvanlege lydeffektar. Songen vart spelt på konsertar i samband med konseptet The Man and the Journey i ei litt anna form, der han hadde namnet «Work».
Tittelen er ein grov spøk sidan «Khyberpasset» på Cockney-slang tyder «ræv».
Green is the Colour
Songen er ei roleg vise, som det er fleire av på More. Songen byrjar med akustisk gitar, bass og etnisk fløytespel før første vers, og etter kvart kjem pianoet til Wright inn. Songen inneheld ikkje trommer. Fløyta vert spelt av den dåverande kona til Nick Mason, Lindy. I songsyklusen The Man and The Journey vart songen kalla «The Beginning» og vart framført under The Journey.
Han vart spelt mykje på konsertar i perioden 1969-1971, og ofte som songen før «Careful with That Axe, Eugene». Songen vart spelt for siste gongen under den korte turneen deira i Japan og Australia i august 1971. Songen vart seinare spela av Nick Mason's Saucerful of Secrets.
Cymbaline
Songen omhandlar eit mareritt, og vart kalla «Nightmare» då songen vart spelt på konsertar i samband med songsyklusen The Man and the Journey. På filmversjonen av songen er det Waters og ikkje Gilmour som syng songen. Teksten i filmversjonen er òg flytta litt om på.
Songen har eit enkelt arrangement med akustisk gitar, bass, piano, trommer, bongotrommer og Farfisaorgel. Orgelet kjem først inn under Gilmour sin scatsolo. Songen vart mykje spelt på konsertar frå 1969 til 1971. Her måtte Wright stort sett spele songen på orgel, sidan dei sjeldan hadde piano med seg. Gilmour spelte som regel elektrisk gitar, og hadde ofte ein solo over scatsoloen. I det som er slutten av albumversjonen endra dei skala frå Em til Hm på konsertane, og etter denne endringa presenterte bandet marerittet med ei rekkje lydeffektar (som skritt, knirkande dører, eksplosjonar og anna). Desse lydane vart presentert ved hjelp av ein såkalla Azimuth co-ordinator, den første versjonen av eit kringlydsystem, og på den måten vart publikum omringa av lydane.
Pink Floyd spelte "Cymbaline" frå tidleg i 1969 fram til den siste konserten deira i 1971, og var den songen dei spelt lengst av songane frå More. Han vart droppa får setlista i lag med "Fat Old Sun" og "Embryo" då dei byrja å spele tidlege utgåver av The Dark Side of the Moon.